**A TEOLÓGIA ZENEI MEGFOGALMAZÁSA 1.**

a tantárgy leírása, követelményei

Heti 2 óra szeminárium, kreditérték: 3

kurzusvezető: Dr. Klembala Géza

A tantárgy a keresztény teológiai tanítás zenei megjelenését vizsgálja az egymást követő zenetörténeti korszakok (ókor-kortárs zene) stílusaiban. A művek meghallgatásával és elemzésével keressük a teológiai gondolatok, üzenetek megjelenését. A tárgy elmélyíti a zenei műveltéget, áttekintést ad a zenetörténetről (a kotta felismerés-szintű olvasása megkönnyíti a kurzus témájának pontosabb megértését) és segíti a teológia zene által történő kifejezésének megértését. (Ld. tantárgyleírás.)

A kurzus gyakorlati jellege miatt a hallgatók folyamatos és aktív együttműködése szükséges. Saját jegyzet mellett az órák anyagának jegyzetanyagát, zenei szemelvényeit és természetesen a konzultálandó irodalmat rendelkezésre bocsátom.

A hallgatók tudásának követését minden órán rövid kérdések megválasztolása segíti egy online felület alkalmazásával.

ALAPKÖVETELMÉNYEK:

* A kurzuson legalább 80%-ban való részvétel. (Kivételes, indokolt esetben még egy alkalom mulasztása elfogadott.)
* Az órákon való folyamatos aktív részvétel.
* Otthoni feladatok (alább olvashatók) megoldása.

**ÉRTÉKELÉS** (a súlyozott jegy összetétele):

* részvétel: 30%

Az órákon való jelenlét és a mulasztott órák feladatainak elvégzése.

* órai aktivitás: 20%

Az órákon való aktív beszélgetés, érvelés, vitatkozás, saját vélemény ismertetése.

* otthoni feladatok: 20%

A kiadott/vállalt feladatok elvégzése.

* a kurzus záró-tesztjének eredménye 30%.

Online teszt

**A KURZUS VÁZLATA**:

1. Szakrális és vulgáris – van-e különbség a zenében?  
    Zenehallgatás
2. Mit keresünk – laikus teológiai alapvetés

Katekizmus és zenei háttér

1. A gregorián ének teológiája

A modusok hitvallása: elmélet, liturgia

1. Ars Nova – új művészet, új tanítás?

A korai többszólamúság istendícsérete: Machaut és az ordinárium

1. A reneszánsz polifónia, mint hitvallás

Imitáció, idézet, hivatkozás: Palestrina

1. Barokk – Bach, mint teológus

Az oratorikus művek teológiája

1. A bécsiek teológiája

Fegyelmezettség és forma

1. A katolikus teológia tükröződése a romantikus zenében

Liszt emelkedettsége

1. Verdi vallásos művei

Szöveg és program a zenében

1. Wagner és a mítoszok teológiája

Húsvéti varázs

1. A 20. század teológiai és zenei irányzatai

A vallásos könnyűzene teológiai üzenete

**OTTHONI FELDOLGOZÁSRA** ajánlott feladatok (minimum 5 megoldása elvárt):

1. Esszévázlat írása szabadon választott témában (pl. miért fontos a teológia/katekizmus népszerűsítése, vagy más világvallások ismerete stb. – max. 2000 leütés/1 kézírásos oldal. **Kötelező**!
2. Bármely, a Katekizmus tárgykörébe tartozó téma rövid írásos ismertetése saját élmény alapján – max. 4000 leütés. Választható.
3. Az órán hallgatott zenei részletek valamelyikének éneklése, a fontosnak tartot pontok kiemelése. Kiselőadás kotta- és hangzó példákkal. Választható.
4. A miseciklus szövegének elemzése, egy választott mű zenei programjának feltárása. Írásban max 4000 leütés, ppt 8 dia, szóban 10 perc kotta- és hangzó példákkal. **Kötelező**!
5. Palestrina Missa Papae Marcelli miséjének bemutatása teológiai, zenei, motivikus indoklásokkal. Kiselőadás zenei példákkal – 15 perc. Választható.
6. J. S. Bach valamely más oratorikus művének vagy kantátájának elemzése az evangélikus teológiai tanítás szempontjából – bemutatás, kotta- és hangzó példákkal. Kötelező/ Választható. **Kötelező**!
7. Kortárs (akár könnyű-) zenei művek, tendenciák ismertetése, teológiai megalapozással. Választható.
8. Más témák, a kurzus folyamán felmerülő kérdések egyéni kidolgozása.

**ZÁRÓVIZSGA** (feltétele az órákon való 80%-os részvétel és a 5 beadott/elvégzett otthoni feladat)  
Online quiz megírása. (zenefelismerés, teológiai, történeti kérdések)

*értékelés:*

5 kiváló: 81-100 %,

4 jó: 61-80 %,

3 közepes: 41-60 %,

2 elégséges: 21-40 %

1 elégtelen: 0-20 %